**Ügyiratszám: KP/12891/2022.**

**Budapest Főváros XX. kerület**

**Pesterzsébet Önkormányzata**

**BELSŐ ELLENŐRZÉS**

**STRATÉGIAI TERVE**

**2023-2026. évek**

 Készítette: Szabó Szilvia

 osztályvezető-helyettes,

 belső ellenőrzési vezető

 Belső Ellenőrzési Egység

**TARTALOMJEGYZÉK**

1. **BEVEZETÉS 3**
2. **HOSSZÚ TÁVÚ CÉLKITŰZÉSEK, STRATÉGIAI CÉLOK 4**
3. **KOCKÁZATI TÉNYEZŐK ÉS ÉRTÉKELÉSÜK 6**
4. **Kockázati tényezők azonosítása 6**
5. **Kockázatelemzés 9**
6. **A kockázatok sorrendjének meghatározása 10**
7. **BELSŐ KONTROLLRENDSZER ÉRTÉKELÉSE 10**
8. **FÜGGETLENÍTETT BELSŐ ELLENŐRZÉS FEJLESZTÉSI TERÜLETEI 12**
9. **Ellenőrzési tevékenység fejlesztésének stratégiája 12**
10. **Humánerőforrással való gazdálkodás stratégiája 13**
11. **Eszközrendszer fejlesztésének stratégiája 17**
12. **AZ ELLENŐRZÉS ÁLTAL VIZSGÁLT TERÜLETEK 18**

**Mellékletek:**

A.-A/1. sz. melléklet

B., B/1.-B/14.a. sz. melléklet

C., C/1.-C/2.a. sz. melléklet

D.-D/1. sz. melléklet

1.-7. sz. melléklet

**I.**

**BEVEZETÉS**

Magyarország helyi önkormányzatairól szóló 2011. évi CLXXXIX. tv. [továbbiakban: Mötv.] 119. § (3) és (4) bekezdései szerint a jegyző köteles - a jogszabályok alapján meghatározott - belső kontrollrendszert működtetni, amely biztosítja a helyi önkormányzat rendelkezésére álló források szabályszerű, gazdaságos, hatékony és eredményes felhasználását, továbbá a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével. A helyi önkormányzat belső ellenőrzése keretében gondoskodni kell a felügyelt költségvetési szervek ellenőrzéséről is.

Az Mötv. rögzíti, hogy a helyi önkormányzat és költségvetési szervei belső ellenőrzésére vonatkozó részletes szabályokat jogszabály tartalmazza, ez a költségvetési szervek belső kontrollrendszeréről és belső ellenőrzéséről szóló 370/2011. (XII.31.) Kormányrendelet [továbbiakban: Bkr.].

Az államháztartásról szóló 2011. évi CXCV. tv. [továbbiakban: Áht.] 61. § (1), (4) bekezdései szerint az államháztartási kontrollok célja az államháztartás pénzeszközeivel és a nemzeti vagyonnal történő szabályszerű, gazdaságos, hatékony és eredményes gazdálkodás, a beszámolási és adatszolgáltatási kötelezettségek szabályszerű teljesítésének biztosítása, az államháztartás belső kontrollrendszere a költségvetési szervek belső kontrollrendszere - beleértve a belső ellenőrzést - keretében valósul meg.

Az Áht. 70. § (1) bekezdése alapján a belső ellenőrzés kialakításáról, megfelelő működtetéséről és függetlenségének biztosításáról a költségvetési szerv vezetője köteles gondoskodni.

A Képviselő-testület a 32/2020. (IV.23.) BPXXPM határozattal elfogadta Pesterzsébet Önkormányzatának 2020-2024. évekre szóló vonatkozó Gazdasági Programját, amely az Mötv. 116. §-ának rendelkezései értelmében tartalmazza a Képviselő-testület hosszú távú fejlesztési elképzeléseit. A gazdasági program, fejlesztési terv helyi szinten meghatározza mindazokat a célkitűzéseket és feladatokat, amelyek a helyi önkormányzat költségvetési lehetőségeivel összhangban, a helyi társadalmi, környezeti és gazdasági adottságok átfogó figyelembevételével a helyi önkormányzat által nyújtandó feladatok biztosítását, színvonalának javítását szolgálják. A gazdasági program, fejlesztési terv - a megyei területfejlesztési elképzelésekkel összhangban - tartalmazza, különösen: az egyes közszolgáltatások biztosítására, színvonalának javítására vonatkozó fejlesztési elképzeléseket.

Az Önkormányzat Gazdasági Programján kívül rendelkezésre állnak további, egyes szakágazati területeket felölelő koncepciók, stratégiák, mint például: Integrált Városfejlesztési Stratégia; közép-és hosszútávú vagyongazdálkodási terv; oktatási, kulturális, ifjúsági, sport koncepciók; szociális koncepciók; közbiztonsági, bűnmegelőzési koncepciók; környezetvédelmi koncepció; állatvédelmi koncepció.

Pesterzsébet Önkormányzat Polgármesteri Hivatalának Belső Ellenőrzési Egysége, mint függetlenített belső ellenőrzés, elsősorban a felsorolt jogszabályok, és az önkormányzati gazdasági program, szakágazati koncepciók, stratégiák figyelembe vételével határozta meg a 2023-2026. évekre kiterjedő stratégiai tervét.

A Belső Ellenőrzési Egység **feladatának tekinti**, hogy szilárd szakmai alapon álló, értékteremtő ellenőrzéseivel előmozdítsa a közpénzek átláthatóságát, és elősegítse a hatékony és eredményes önkormányzati gazdálkodás megvalósítását.

**Jövőkép**ként fogalmazódik meg a belső ellenőrzés számára, hogy továbbra is az ellenőrzöttek bizalmát elnyerő, szakmai felkészültségről tanúbizonyságot adó, értékteremtő ellenőrzéseivel, tanácsaival segítse, támogassa az Önkormányzat és a Polgármesteri Hivatal vezetését.

Kiemelt **alapérték**nek tekinti a Belső Ellenőrzési Egység:

* a funkcionális függetlenségét;
* belső ellenőrei pártatlanul, elfogulatlanul végzik az ellenőrzéseket, feladatukat a szakmai és etikai szabályok maradéktalan betartásával látják el;
* hitelesen tárja fel és értékeli a tényeket;
* ellenőrzési tevékenységére jellemző a hibák, hiányosságok megelőzésére, az ellenőrzötteket segítő együttműködésre törekvés;
* segíteni az integritás alapú, átlátható és elszámoltatható közpénzfelhasználás megteremtését;
* a folyamatos megújulást, a szakmai ismeretek fejlesztését.

A Belső Ellenőrzési Egység **stratégiai alapelv**e, hogy olyan belső ellenőrzést kíván megvalósítani, amellyel elősegíti a közpénzek felhasználásának átláthatóságát, az Önkormányzat forrásaival való szabályszerű és racionális gazdálkodást.

**II.**

**HOSSZÚ TÁVÚ CÉLKITŰZÉSEK, STRATÉGIAI CÉLOK**

**Célkitűzéseink** között kiemelten szerepel:

* fokozott figyelmet kell fordítani a gazdasági feladatellátásban megvalósuló feladat és szervezeti integrációk eredményességére;
* az ellenőrzések során figyelemmel kell kísérni a Képviselő-testület döntéseinek szakszerű érvényre jutását;
* értékelni kell az irányítási és ellenőrzési rendszerek kiépítettségét, működésük gazdaságosságát, hatékonyságát és eredményességét;
* a jogszabályok adta keretek között törekedni kell az ellenőrzések mind szélesebb körű kiterjesztésére, egészen a végső felhasználókig;
* a szervezet működéséből adódó veszteségforrások, kockázatok feltárásának elősegítése a racionálisabb működés biztosítása érdekében;
* a Polgármesteri Hivatal működésének és gazdálkodásának folyamatos ellenőrzése annak érdekében, hogy a vizsgálat hozzájáruljon a Hivatal részére előírt feladatellátás hatékonyságának növeléséhez;
* a pénzügyi és számviteli rendszer szabályozottsága ellenőrzésének folyamatossága;
* költségvetés tervezésének és végrehajtásának ellenőrzése;
* bevételek előírásának, beszedésének nyomon követése, a bevételek maximalizálási lehetőségeinek feltárása;
* az Önkormányzat bevételei között megjelenő normatíva igénylések és elszámolások ellenőrzésének folyamatossága;
* az Önkormányzat költségvetéséből céljelleggel nyújtott támogatásoknak a kedvezményezett szervezetek általi rendeltetésszerű felhasználásának ellenőrzése;
* a költségvetési támogatások felhasználásának ellenőrzése a pénzeszközök optimális hasznosulása érdekében;
* vagyonkezelés szabályszerűségének biztosítása, a vagyon hasznosítása, védelme;
* az Önkormányzat gazdasági társasága(i) működésének ellenőrzése;
* közbeszerzések, beszerzési eljárások szabályszerűségének értékelése;
* az informatikai rendszerek megbízhatóságának, biztonságának, a rendszerben tárolt adatok teljességének, megfelelőségének, szabályosságának és védelmének vizsgálata;
* az ellenőrzési témákat, területeket úgy kell megválogatni, hogy lehetőleg 2 – 3 évenkénti ellenőrzés, elemzés keretében képet lehessen adni az adott területen érvényesülő jellemző folyamatokról, tipikus problémákról, s azok okairól;
* utóvizsgálat tartása lehetőleg minden olyan esetben, amikor a kialakult vélemény a vizsgált területről, illetve munkafolyamatról összességében kritikus, vagy elégtelen és/vagy az ellenőrzés kezdeményezi a felelősség vizsgálatát;
* a korábbi ellenőrzések által feltárt hiányosságok felszámolásának kiemelt vizsgálati szempontként való kezelése;
* ajánlások és javaslatok megfogalmazása a kockázati tényezők, hiányosságok megszűntetése, kiküszöbölése vagy csökkentése, valamint a szabálytalanságok megelőzése, feltárása érdekében;
* a belső kontrollok kiépítésének, működésének értékelése;
* a belső ellenőrzés tanácsadói tevékenységének erősítése;
* biztosítani a vezetés számára a működéssel kapcsolatos információkat, jelezve a kedvező és kedvezőtlen tendenciákat;
* elemző és összefüggéseket feltáró munkával elősegíteni a helyes/optimális döntések meghozatalát, ezáltal a minél eredményesebb működést;
* a külső és belső ellenőrzések javaslatai alapján megtett intézkedések nyomon követése;
* a belső ellenőrzési tevékenység minőségértékelésének elvégzése.

A stratégiai alapelvek és stratégiai **célok megvalósulása érdekében** a függetlenített belső ellenőrzés:

* az ellenőrzési prioritások mind pontosabb meghatározása céljából a kockázatelemzés módszereit alkalmazza;
* törekedjen arra, hogy a különböző erőforrások felhasználásáról, az erőforrásokkal való gazdálkodásról átfogó, értékelhető véleményt adjon;
* ajánlásokkal, javaslatokkal járuljon hozzá az ellenőrzött szervezetek, szervezeti egységek eredményes működéséhez.

**III.**

**KOCKÁZATI TÉNYEZŐK ÉS ÉRTÉKELÉSÜK**

A belső ellenőrzési vezető évente az éves tervezési időszakban a Polgármesteri Hivatal és az önkormányzati intézmények, gazdasági társaság(ai) valamennyi folyamatára és tevékeny-ségére kiterjedő kockázatelemzést végez [*A. és A/1. sz. melléklet*ek], amelynek eredményeire alapozva készíti el, illetve aktualizálja a belső ellenőrzési stratégiai tervet (szükség szerint) és az éves belső ellenőrzési tervet

A Hivatal rendelkezik Belső Kontrollrendszer Szabályzattal, Integrált Kockázatkezelési Szabályzattal, Belső Ellenőrzési Kézikönyvvel, ezeknek megfelelően a jellemző kockázati tényezők felmérését és értékelését el kell végezni. Gondoskodni kell a kockázatelemzéseknek az éves ellenőrzési tervek elkészítésekor történő figyelembe vételéről.

Jelen stratégiai terv összeállítása a belső kontroll rendszerek előzetes kockázatértékelésén alapul.

1. **Kockázati tényezők azonosítása**

***Kockázat:***

Az Önkormányzat költségvetési szerveit az alapító okiratokban meghatározott célok érdekében hozták létre, illetve működésükkel meghatározott célokat szolgálnak. Ezek megvalósítása vagy teljesítése során azonban olyan tényezők is szerepet játszanak, amelyek bekövetkezése és hatása bizonytalan. Bizonytalanságuk az ellenőrzött szervezet működésének, felépítésének összetettségéből, illetve a gazdasági, társadalmi, politikai, természeti környezet összetett-ségéből, és kiszámíthatatlan változásaiból fakad. Ezeket a bizonytalan tényezőket nevezzük kockázatnak.

Az alapvető kockázat az Önkormányzat költségvetési szerveinek, társaság(ai)nak gazdálkodása tekintetében mindazon elemek és események bekövetkeztének a valószínűsége, amelyek hátrányosan érinthetik a szervek működését.

A kockázat mindazon események összességét jelenti, amelyek bekövetkezése hatással lehet az intézmények, társaság(ok) által kitűzött célok elérésére.

A kockázat tehát elsősorban negatívan hathat a szervezet működésére, és ezen keresztül a célkitűzéseikre is. Megnehezíti, hátráltatja, vagy legrosszabb esetben meg is akadályozhatja bizonyos funkciók ellátását, illetve célok teljesülését.

***Kockázati tényezők:***

A belső ellenőrzés stratégiai szemléletű megközelítésének kulcsa a kockázati tényezők beazonosítása a szervezet fő célkitűzéseinek tükrében. A beazonosított egyes kockázati tényezők nem függetlenek egymástól. A kockázatok forrása lehet külső eredetű kockázat, vagy a szervezet saját tevékenysége/vagy annak hiánya hatására kialakuló kockázat.

Az Önkormányzat költségvetési szervei, és társasága(i) szempontjából releváns külső és belső kockázatok a következők:

* *Külső kockázatok és lehetséges hatásai:*
* Az infrastruktúra elégtelensége vagy hibája befolyásolja a rendeltetésszerű működést.
* Gazdasági, illetve kamatláb-, árfolyam változások, infláció mértéke hatással lehetnek a tervek megvalósítására.
* A jogszabályok és egyéb szabályok korlátozhatják a tevékenységek terjedelmét. A szabályozások mozgástér változást eredményezhetnek, szűkíthetik annak kereteit.
* *Belső kockázatok és lehetséges hatásai:*
1. Pénzügyi kockázatok:
* Költségvetési: Az ellátni kívánt feladatra nem elégségesek a források. A források kezelése nem ellenőrizhető közvetlenül.
* Csalás vagy lopás: Eszközvesztés, a források nem elegendőek a kívánt megelőző intézkedésre.
* Tőke beruházás: Nem megfelelő beruházási döntések meghozatala.

2. Tevékenységi kockázatok:

* Működés-stratégiai: Nem megfelelő stratégia követése, a stratégia elégtelen vagy pontatlan információra épül.
* Működési: Elérhetetlen vagy megoldhatatlan célkitűzések megfogalmazása. A célok csak részben valósulnak meg.
* Információs: A döntéshozatalhoz a nem elégséges szintű információ a szükséges- nél kevesebb ismeretre alapozott döntést eredményez.
* Projekt: A megfelelő előzetes kockázatelemzés, hatástanulmány nélkül készült el a projekt-tervezet. A projektek nem teljesülnek a költségvetési vagy funkcio- nális határidőre.

3. Humán erőforrás kockázatok:

* Személyzeti: A hatékony működést korlátozza, vagy teljesen ellehetetleníti a szükséges számú, megfelelő képesítésű személyi állomány hiánya.
* Egészség és biztonsági: Amennyiben az alkalmazottak jó közérzetének igénye elkerüli a figyelmet, a munkatársak nem tudják teljesíteni feladataikat.

A kockázatok beazonosításának alapfeltétele a szervezet célkitűzéseinek, és működésének teljes körű ismerete. Az intézményeket, társaságo(ka)t érő kockázatok nem függetlenek egymástól, bizonyos szempontok alapján kategóriákba sorolhatók.

A stratégiai ellenőrzési terv kialakításakor az Önkormányzat, és szervei vonatkozásában a tevékenységet befolyásoló jelentősebb kockázati tényező figyelembe vételre kerül.

A feladatok és célkitűzések értékelése alapján a működési folyamatban a következő, Önkormányzatra ható főbb kockázati tényezők azonosíthatók:

A) Kiemelt területek jelentősége alapján:

* az általános külső és belső ellenőrzési környezet,
* működési környezet kockázatai,
* szervezet, működés összetettsége,
* a szervezet állandósága,
* az Önkormányzat feladatainak változása, strukturális átrendeződése, a költségvetési intézményeknek, és azok működésének összetettsége,
* gazdasági, jogi és szabályozási, politikai környezet változása, a jogszabályi változások figyelmen kívül hagyása, a helyi szabályozások hiánya, vagy nem megfelelő naprakészsége,
* a szervezet működésére, gazdálkodására vonatkozó jogszabályok, szabályzatok és utasítások érvényesülése a gyakorlatban,
* megfelelő információáramlás és információnyújtás az intézményeken belül, a dokumentáltság megfelelő színvonala,
* a számviteli rendszerek megbízhatósága,
* a számviteli- és bizonylati rend betartása,
* a gazdálkodás tárgyi feltételeinek hiánya,
* kötelezettségvállalások, költségvetési előirányzat felhasználások, szerződéskötések, elszámolások, pénzügyi bonyolítások, beszámolók előírás szerinti végrehajtása,
* a vagyonvédelem, vagyonnal való megfelelő gazdálkodás, vagyonvesztés,
* humánerőforrás fluktuációja, a dolgozók képzettsége, gyakorlottsága és hozzáértése,
* a költségvetésben tervezett bevételek elmaradása, előre nem tervezett kiadások felmerülése, forráshiányból adódó kockázat,
* az eladósodottság megfékezése érdekében a működési költségek szabályos, gazdaságos és hatékony felhasználása,
* az ismert bevételek, és új források szabályszerű elszámolása és beszedése,
* az Önkormányzat bevételeinek jelentős részét állami támogatások és normatívák teszik ki, a gazdaság tehervállaló képességének függvényében a normatív támogatások csökkenése,
* alapvető érdek, hogy az állami támogatások és normatívák igénybevétele, felhasználása szabályszerűen történjen, és a pénzeszközökkel való elszámolás a megfelelő szervek felé határidőben megtörténjék,
* az éves költségvetési beszámolók megbízhatósága, a számviteli alapelveknek való megfelelése,
* a legkockázatosabb területnek minősülő beruházások összhangban állnak-e az Önkormányzat felhalmozási és pályázati lehetőségeivel, bevonhatók-e egyéb források a fedezet előteremtésébe,
* közbeszerzések szabályozottsága, a közpénzek felhasználását szabályozó közbeszerzési törvény szerinti közbeszerzési eljárások, az Önkormányzat érdekeinek biztosítása, és érvényesülése az eljárásokban,
* Európai uniós pályázati források szabálytalan felhasználása, EU forrásokból támogatott beruházások felhasználásának pénzügyi lebonyolítását végző szervezetek működésének hiányosságai. Cél a források minél teljesebb és hatékonyabb felhasználásának elősegítése, a visszafizetési kötelezettség, a célszerűtlen felhasználás elkerülése,
* az Önkormányzat költségvetéséből céljelleggel nyújtott támogatásoknak a kedvezményezett szervezetek általi nem rendeltetésszerű felhasználása, külső szervezetek részére nyújtott támogatások felhasználásának pénzügyi lebonyolítási rendszere, e területnek a kockázati elemek között való figyelembe vétele továbbra is indokolt, mivel sokrétű és nagyszámú a közreműködő (támogatott) szervezet, mely jelentős költségvetési forrást köt le,
* speciális területek, tevékenységek szabályos működése,
* a kockázatkezelési rendszer hatékonyságának működési zavarai,
* korábbi ellenőrzések tapasztalatainak hasznosítása, kedvezőtlen folyamatok, jelenségek elhárítása, megszüntetése,
* külső, szakmai és felügyeleti szervek ellenőrzései által megállapított szabálytalanságok, kedvezőtlen jelenségek,
* a kötelezően ellátandó állami feladatok tekintetében a finanszírozás kedvezőtlen változásának hatását kell ellensúlyozni. Ennél figyelembe vehető módszerek: saját bevétel növelése, illetve az intézménystruktúra, a feladatellátás módjának átalakítása. Az Önkormányzat és intézményeinek tevékenysége jelentős mértékben kötelezően ellátandó állami feladatokra korlátozódik, ezért bevételeiket a változó piaci árviszonyok kevésbé befolyásolják. Beszerzéseknél azonban érződik a versenyhelyzet árakra gyakorolt hatása, amit az Önkormányzat rendelete és a közbeszerzési törvény alkalmazásával bizonyos mértékig ki lehet védeni. Élni lehet a kínálati piac lehetőségeivel, árajánlatok bekérése és a közbeszerzési eljárás lefolytatása révén.

B) A felhasznált pénzeszközök nagysága alapján:

* a vizsgálandó területeken a felhasznált pénzeszközök nagysága alapján a kockázatok mértékének egyedi minősítése az éves ellenőrzési tervben és az ellenőrzési programban kerül meghatározásra.

C) A szervezetek nagysága alapján:

* a költségvetési pénzeszközök felhasználásában résztvevő szervezetek nagysága, mint kockázati tényező értékelhető. Minél nagyobb, tagoltabb a szervezet, minél hierarchikusabb az irányítási rendszer, az ellenőrzésnek annál intenzívebben kell a működésére figyelmet fordítania.

D) A költségvetési támogatások felhasználása alapján:

* az Önkormányzat által külső szervek, magánszemélyek részére juttatott költségvetési támogatások felhasználásának elszámoltatása során a legfőbb kockázati tényező a nyilvántartásokba, dokumentumokba való korlátozott betekintés lehetősége, a támogatott feladatainak, szakmai munkájának felszínes ismerete. A pénzügyi ellenőrzést az Áht. és annak végrehajtási rendeletében, valamint a belső szabályzatban meghatározottak figyelembe vételével kell elvégezni. Érvényesíteni kell a cél szerinti és szabályszerű felhasználás követelményeit.

E) A Polgármesteri Hivatal működése során:

* a Polgármesteri Hivatalnál a legfőbb külső kockázati tényező a jogszabályi stabilitás problémája, míg belső kockázat a szakmai ismeretek korlátozottságában, a gyakorlottságban nyilvánul meg. A Hivatal belső szervezeti egységeinél a vizsgálandó területek kiválasztása előzetes egyeztetés alapján történik. Ennek során figyelembe vételre kerül az adott területre vonatkozó ismeret, tapasztalat, a szakterületet érintő korábbi vizsgálat eredménye. A javasolt területek, témák egyeztetése történik a Jegyzővel, Polgármesterrel, az illetékes alpolgármesterrel.
1. **Kockázatelemzés**

Bizonyos típusú kockázatok számszerűsíthetők, számszakilag értékelhetők (pénzügyi kockázatok). Más kockázatok értékelésére csak szubjektívebb értékmérés áll rendelkezésre. A kockázati kategóriák besorolási kereteinek kialakításánál biztosítani kell, hogy az értékelés folyamata mind a kockázatok bekövetkezésének valószínűségét, mind azok hatását figyelembe vegye. A kockázatelemzés eredményeit olyan módon célszerű rögzíteni, hogy az megkönnyítse a kockázati prioritások meghatározását és a kockázatok folyamatos nyomon követését. Az értékelés során meg kell különböztetni a még kezdeti, nem kezelt, és a beavatkozás után visszamaradt kockázatokat.

A kockázatok értékelése után a legjelentősebb kockázatok tisztán láthatóvá válnak. Minél kevésbé elfogadható egy kockázati tényező bekövetkezése, annál nagyobb hangsúlyt kell fektetni a válaszlépések megtételére. A legmagasabb prioritású kockázati tényezőket szükségszerű folyamatosan figyelni, ellenőrizni, és a szervezetek vezetésének magasabb szintjein indokolt foglalkozni velük.

Az Önkormányzatnál folyó belső ellenőrzési rendszer működése kiépített, szabályozott. A vizsgálandó területek és témák tervezése kockázatelemzésen alapul.

1. **A kockázatok sorrendjének meghatározása**

A stratégiai ellenőrzési tervnek kockázatelemzés alapján felállított prioritáson kell alapulnia. A terv elkészítése előtt kockázati szempontból rangsorolni kell a szervezet tevékenységeit és az ellenőrzések súlypontját a kockázatos területekre kell összpontosítani.

Kockázatnak tekinthető minden olyan esemény, cselekmény, mulasztás, egyéb tényező, amely lényegi befolyással lehet a szervezet célkitűzéseinek megvalósítására.

Egy kockázat fő összetevői:

* a bekövetkezés valószínűsége,
* a bekövetkezése esetén kiváltott hatás nagysága,
* a kiváltott hatás súlya.

A kockázatelemzés megfelelő módszert ad az ellenőrizendő terület kiválasztásához.

A felmért és kiértékelt kockázatok azok tényleges kezelésének előkészítését jelentik. A megismerésre alapozva kerül sor a belső ellenőrzés stratégiai tervezésére, a konkrét lépésekre, válaszreakciókra, amelyek célja, hogy csökkentsék, illetve megszüntessék a fenyegetést jelentő kockázatokat, vagy éppen kihasználják a kínálkozó lehetőségeket.

Az egyes folyamatok/tevékenységek kockázatainak értékelését a Polgármesteri Hivatal vonatkozásában az *1.-3. sz. mellékletek*, az önkormányzati intézményhálózat vonatkozásában a *4.-6. sz. mellékletek* tartalmazzák, a belső ellenőrzési fókuszt (a Polgármesteri Hivatal, az önkormányzati intézményhálózat szintjére vonatkoztatva) *7. sz. melléklet* szemlélteti.

**IV.**

**A BELSŐ KONTROLLRENDSZER ÉRTÉKELÉSE**

Az Önkormányzatnál, az általa alapított és irányított költségvetési szerveknél a működés folyamatára és sajátosságaira tekintettel kialakításra kerültek mindazon elvek, eljárások és belső szabályzatok, amelyek alapján érvényesül a feladatok ellátását szolgáló előirányzatokkal, létszámmal és vagyonnal való szabályszerű, gazdaságos, hatékony és eredményes gazdálkodás.

A belső kontrollrendszer, s ennek keretében az eljárások, szabályzatok alkalmazása és fejlesztése folyamatos feladat. Az Áht. 69.§-a szerint a belső kontrollrendszer a költségvetési szerv által a kockázatok kezelésére és a tárgyilagos bizonyosság megszerzése érdekében kialakított folyamatrendszer, amely azt a célt szolgálja, hogy a költségvetési szerv megvalósítsa a következő fő célokat:

* a tevékenységeket/műveleteket szabályszerűen, valamint a megbízható gazdálkodás elveivel (gazdaságosság, hatékonyság és eredményesség) összhangban hajtsa végre;
* teljesítse az elszámolási kötelezettségeket;
* megvédje a szervezet erőforrásait a veszteségektől/károktól és a nem rendeltetésszerű használattól;
* feladatellátása során igazodni kell a szabályosság és a szabályozottság fenntartása érdekében a változó jogszabályi előírásokhoz, azokat be kell építeni az ellenőrzési rendszerbe.

A költségvetési szerv vezetője felelős a kontrollrendszer kialakításáért, működtetéséért és fejlesztéséért. A belső kontrollrendszer megfelelő kialakításával és működtetésével csökkenthető a kockázat, elkerülhetők a hibák.

A belső kontrollrendszer működtetése keretében a költségvetési szerv vezetőjének feladata:

* olyan szabályzatok kiadása, folyamatok kialakítása és működtetése, melyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását;
* a költségvetési szerv ellenőrzési nyomvonalának elkészítése és aktualizálása;
* a költségvetési szerv szervezeti integritást sértő események kezelésének eljárásrendjét, valamint az integrált kockázatkezelés eljárásrendjét szabályozni;
* integrált kockázatkezelési rendszer működtetése.

A belső kontrollrendszer elemei: a kontrollkörnyezet, az integrált kockázatkezelési rendszer, kontrolltevékenységek, információs és kommunikációs rendszer, a nyomon követési rendszer (monitoring). A belső ellenőrzés a monitoring tevékenységek közé tartozik.

***Kontrollkörnyezet***

* Vizsgálni kell a költségvetési szerv vezetője által kialakított kontrollkörnyezetet. Ennek során értékelni szükséges a szervezeti struktúrát, a felelősségi és hatásköri viszonyokat, a meghatározott etikai viszonyokat, humánerőforrás-kezelést.
* A Polgármesteri Hivatal szabályzatainak gyakorlati érvényesülését meg kell vizsgálni. Fel kell tárni az alkalmazások gyenge pontjait, javaslatokkal segítséget kell nyújtani a hivatalvezetésnek és a belső szervezeti egységek vezetőinek.
* Az intézményi ellenőrzések során értékelni kell a helyi rendszer szabályozottságát és működését.
* A fő tevékenységekre épülő ellenőrzési nyomvonalak által meghatározott elemek gyakorlati megvalósulását a szervezeti egységek/intézmények ellenőrzése során kell értékelni.
* Az Önkormányzat gazdasági társasága(i) működése szabályozottságának értékelése, tulajdonosi érdekeknek való megfelelés megvalósulása.
* Az Önkormányzat és a helyi nemzetiségi önkormányzatok közötti együttműködés szabályozottságának értékelése, az együttműködésből adódó kölcsönös feladatellátások, kötelezettségek megvalósulása a gyakorlatban. Fel kell tárni a feladatellátás, együttműködés gyenge pontjait, javaslatokkal segíteni kell mind az Önkormányzat, mind a helyi nemzetiségi önkormányzatok vezetését, valamint a feladatellátásban közvetlenül résztvevő Polgármesteri Hivatal vezetését, és a belső szervezeti egységek vezetőit.

***Kockázatkezelés***

* A belső kontroll rendszer részeként értékelni kell a kockázatkezelési rendszert. Vizsgálni szükséges, hogy a költségvetési szerv tevékenységében, gazdálkodásában rejlő kockázatokat megállapították-e, illetve meghatározták-e az egyes kockázatokkal kapcsolatos szükséges intézkedéseket. E témakörben hatályos hivatali belső szabályozások és a konkrét kockázatelemzések együttesen szolgálja az adott szakterület kockázatkezelésének értékelését.

***Kontrolltevékenység***

* A kontrollkörnyezet és kontrolltevékenység szabályozása segíti a belső ellenőrzést, a szervezet működésének konkrét ellenőrzés alá vont folyamatainak megismerésében, a tárgyévi megállapítások megtételében. Ennek keretében vizsgálni kell, hogy a költségvetési szerv vezetője olyan kontrolltevékenységeket alakított ki, melyek biztosítják a kockázatok kezelését, hozzájárulnak a szervezet céljainak eléréséhez, és értékelni kell ezek gyakorlati hatékonyságát;
* A belső kontrollrendszer fejlesztése során a költségvetési szerv vezetése figyelembe vette- e a külső és a belső ellenőrzés által megfogalmazott ajánlásokat, javaslatokat.

***Információs és kommunikációs rendszer***

* A belső ellenőrzési tevékenység során az ellenőrzött szervezetnél, szervezeti egységnél kialakított információs és kommunikációs (mind belső, mind külső irányba ható) rendszerekre telepített beszámolási rendszerek hatékony, megbízható, teljes körű kialakítását értékelni kell.

***Monitoring***

* A szervezetnél a monitoring tevékenység kialakításának, működésének értékelése, a nyerhető információk felhasználása az ellenőrzés során. Ennek keretében az operatív tevékenységekben megvalósuló folyamatos és eseti nyomon követés, valamint az operatív tevékenységektől függetlenül működő belső ellenőrzés meglétét szükséges értékelni.

A belső ellenőrzés a Bkr. 8. §-ában foglalt előírásoknak megfelelően vizsgálja, elemzi és értékeli a belső kontrolltevékenység jogszabályoknak és szabályzatoknak való megfelelő kiépítését, gazdaságos, hatékony és eredményes működését. A belső ellenőrzés az elemző, vizsgáló, értékelő tevékenységet rendszerszemléletű megközelítéssel és módszeresen végzi. Hangsúlyt helyez a gazdasági, pénzügyi döntések szabályozott, szabályszerű jóváhagyására, illetve az ellenjegyzésre, a pénzügyi döntések dokumentumainak elkészítésére, a kötelezettség-vállalások nyilvántartására, a szerződések, valamint a kifizetések dokumentumaira. A belső ellenőrzés az Önkormányzat minden ellenőrzött szervezeténél vizsgálja, hogy egy adott hiba hol, miért következhetett be, a rendszerben hol vannak a gyenge pontok. Tanácsadási jelleggel segítséget is nyújt. A hibák felfedésével a cél elsősorban a további hibák kiküszöbölése, a rossz gyakorlat megszüntetése.

**V.**

**FÜGGETLENÍTETT BELSŐ ELLENŐRZÉS FEJLESZTÉSI TERÜLETEI**

1. **Ellenőrzési tevékenység fejlesztésének stratégiája**

Cél:

* az ellenőrzési tevékenység szakmai színvonalának emelése, az ellenőrzési eljárások és módszerek fejlesztése;
* az ellenőrzések témaválasztásuk, megközelítésük és elért eredményeik által hozzáadott értéket teremtsenek, a közpénzek felhasználásában kimutatható megtakarításokat, a gazdálkodás javítását eredményezzék;
* erősíteni az egymásra épülő, kapcsolódó ellenőrzéseket, és az ellenőrzések megtervezésénél kiemelt figyelmet fordítani a párhuzamosságok elkerülésére, a folyamatos információáramlásra;
* határozott, következetes és cselekvő, a pozitív változásokat előmozdító ellenőrzési magatartással, és eszközökkel támogassa a felelősségteljes, következetes, jogszerű közigazgatási működést;
* szerepvállalás a korrupció és csalás elleni küzdelemben, közreműködés a korrupciós kockázatok és a korrupció elleni fellépés hatékony és eredményes eszközeinek beazonosításában, alkalmazásában, továbbá használatuk elterjesztésében, az integritás alapú kultúra kialakításában.

Fejlesztés főbb területei:

* Az ellenőrzési irányelvek, az ellenőrzési standardok, a szakmai- és módszertani útmutatók folyamatos figyelemmel kísérése, megismerése, alkalmazása, újabb ellenőrzési módszerek és gyakorlatok átvétele, helyi viszonyokra való adaptálása.
* Az új vizsgálati eljárások, módszerek, ellenőrzési technikák megismerése, fokozatos bevezetése, alkalmazásuk útján magas szakmai követelményszint elérése.
* Az ellenőrzések kiválasztásához, megalapozott tervezéséhez szükséges információs rendszer frissítése, kiszélesítése.
* Az ellenőrzések hasznosulását elősegítő kockázatalapú kiválasztással meghatározott ellenőrzési témákkal, rugalmasabb tervezési folyamattal, időszerű problémákra reagálás.
* A megelőzést előtérbe helyező ellenőrzési tevékenységet kell folytatni, a tevékenység hangsúlyát a szabálytalanságok megelőzésére kell helyezni.
* Az ellenőrzések lefolytatását segítő tesztek, kérdőívek alkalmazása.
* Az ellenőrzési javaslatok megvalósításának nyomon követése az utóellenőrzések rendszerének keretén belül.
1. **Humánerőforrással való gazdálkodás stratégiája**

Cél:

* a belső ellenőri munkakörbe kerülő munkatársak kiválasztása, a meglévő szakemberek megtartása, szakmai felkészültség fejlesztése, és az állomány etikai szilárdságának megőrzése;
* olyan munkakörnyezet kialakítása és fenntartása, amelyben a munkatársak saját feladat-és hatáskörükbe tartozóan viselt felelősségük mellett motiváltak és érdekeltek a minőségjavulásban.

A szükséges ellenőri létszám és képzettség:

A Belső Ellenőrzési Egység létszáma 2 fő, amelyből 1 fő látja el az osztályvezető-helyettesi teendőket és a belső ellenőrzési vezető feladatait, 1 fő belső ellenőrként tevékenykedik. Az osztályvezető-helyettes/belső ellenőrzési vezető és a belső ellenőr rendelkeznek a jogszabályban meghatározott iskolai végzettséggel és szakképesítéssel, regisztrált belső ellenőrök. Az érdemi munkavégzés mellett az ügyviteli, adminisztratív feladatokat is ellátják, erre külön státusz nem áll rendelkezésre.

A létszám, azaz a belső ellenőri kapacitás és a feladatok számbavétele, szinkronba hozása évente kell, hogy megtörténjen. Amennyiben az ellenőri kapacitás szűk/bő keresztmetszetet mutat, úgy annak bővítéséről/szűkítéséről az éves költségvetési rendelet megalkotása során kell dönteni.

A szükséges és az optimális ellenőri létszám meghatározásához – jelenleg aktuális hiányában – egy korábbi szakmai módszertani ajánlást használtunk. A módszer alkalmazásának alapját és eredményét a *B., B/1.-B/14.a., C., C/1.-C/2.a., D., D/1. sz. melléklet*ek mutatják be.

Ahhoz, hogy önkormányzati szinten egy kalkulált belső ellenőri létszámot meghatározzunk, szükséges először részenkénti számításokat végezni, majd ezen számítások adatait rendszerezni, viszonyszámokat képezni, a végső eredmény eléréséhez.

A következőkben ezeket a számításokat részletezzük a mellékleti táblázatok alapján:

* A B/1., B/2., B/3., B/4., B/5., B/6., B/7., B/8., B/9., B/10., B/11., B/12., B/13., B/14. sz. mellékletekben ugyanazon alapszámokkal dolgoztunk az ellenőri napok száma, és a belső ellenőrök száma tekintetében. A tapasztalati adatok szerint az egy ellenőr által egy évben átlagosan/hozzávetőlegesen ellátható ellenőri napok száma 195 nap, vagyis 2 fő ellenőr esetében 390 ellenőri nap.
* A B/1., B/1.a., B/2., B/2.a. mellékletek a Polgármesteri Hivatalra számított belső ellenőri létszámokat szemléltetik: az 5 fő és 4 fő kalkulált létszám alakulását a „*Nemzetközi pályázatok, támogatások”*-ban való részvételre adott válasz befolyásolja, illetve az azokhoz kapcsolt szorzók, amelyek kihatással vannak az ellenőri napok számára, ezáltal az ellenőri létszámra is. Az 1. szint tényezőihez tartozó számadatok forrásai: a Polgármesteri Hivatal Szervezeti és Működési Szabályzata, az Önkormányzat 2022. évi helyi költségvetési rendelete.
* A B/3., B/3.a., B/4., B/4.a. mellékletek a Polgármesteri Hivatalra számított belső ellenőri létszámokat szemléltetik a GAMESZ viszonylatában: a 3 fő kalkulált létszám alakulását a „*Nemzetközi pályázatok, támogatások”*-ban való részvételre adott válasz nem befolyásolja, az azokhoz kapcsolt szorzók, amelyek kihatással vannak az ellenőri napok számára, ezáltal az ellenőri létszámra is, nem relevánsak ez esetben. Az 1. szint tényezőihez tartozó számadatok forrásai: a Polgármesteri Hivatal Szervezeti és Működési Szabályzata, az Önkormányzat 2022. évi helyi költségvetési rendelete.
* A B/5., B/5.a., B/6., B/6.a. mellékletek a Polgármesteri Hivatalra számított belső ellenőri létszámokat szemléltetik a GAMESZ és az intézményhálózat viszonylatában: az 5 fő és 7 fő kalkulált létszám alakulását a „*Nemzetközi pályázatok, támogatások”*-ban való részvételre adott válasz befolyásolja, illetve az azokhoz kapcsolt szorzók, amelyek kihatással vannak az ellenőri napok számára, ezáltal az ellenőri létszámra is. Az 1. szint tényezőihez tartozó számadatok forrásai: a Polgármesteri Hivatal Szervezeti és Működési Szabályzata, az Önkormányzat 2022. évi helyi költségvetési rendelete.
* A B/7., B/7.a., B/8., B/8.a. mellékletek a Polgármesteri Hivatalra számított belső ellenőri létszámokat szemléltetik a Polgármesteri Hivatal, a GAMESZ és az intézményhálózat viszonylatában: a 6 fő és 7 fő kalkulált létszám alakulását a „*Nemzetközi pályázatok, támogatások”*-ban való részvételre adott válasz befolyásolja, illetve az azokhoz kapcsolt szorzók, amelyek kihatással vannak az ellenőri napok számára, ezáltal az ellenőri létszámra is. Az 1. szint tényezőihez tartozó számadatok forrásai: a Polgármesteri Hivatal Szervezeti és Működési Szabályzata, az Önkormányzat 2022. évi helyi költségvetési rendelete.
* A B/9., B/9.a., B/10., B/10.a. mellékletek a Polgármesteri Hivatalra számított belső ellenőri létszámokat szemléltetik az INTEGRIT-XX. Kft. viszonylatában: a 3 fő kalkulált létszám alakulását a „*Nemzetközi pályázatok, támogatások”*-ban való részvételre adott válasz nem befolyásolja, az azokhoz kapcsolt szorzók, amelyek kihatással vannak az ellenőri napok számára, ezáltal az ellenőri létszámra is, nem relevánsak ez esetben. Az 1. szint tényezőihez tartozó számadatok forrásai: a Polgármesteri Hivatal Szervezeti és Működési Szabályzata, az Önkormányzat 2022. évi helyi költségvetési rendelete, és a Kft. 2021. évi mérlegbeszámolója.
* A B/11., B/11.a., B/12., B/12.a. mellékletek a Polgármesteri Hivatalra számított belső ellenőri létszámokat szemléltetik a Polgármesteri Hivatal és az INTEGRIT-XX. Kft. viszonylatában: az 5 fő és 6 fő kalkulált létszám alakulását a „*Nemzetközi pályázatok, támogatások”*-ban való részvételre adott válasz befolyásolja, illetve az azokhoz kapcsolt szorzók, amelyek kihatással vannak az ellenőri napok számára, ezáltal az ellenőri létszámra is. Az 1. szint tényezőihez tartozó számadatok forrásai: a Polgármesteri Hivatal Szervezeti és Működési Szabályzata, az Önkormányzat 2022. évi helyi költségvetési rendelete, és a Kft. 2021. évi mérlegbeszámolója.
* A B/13., B/13.a., B/14., B/14.a. mellékletek a Polgármesteri Hivatalra számított belső ellenőri létszámokat szemléltetik a Polgármesteri Hivatal, a GAMESZ, az intézményhálózat és az INTEGRIT-XX. Kft. viszonylatában: a 6 fő és 7 fő kalkulált létszám alakulását a „*Nemzetközi pályázatok, támogatások”*-ban való részvételre adott válasz befolyásolja, illetve az azokhoz kapcsolt szorzók, amelyek kihatással vannak az ellenőri napok számára, ezáltal az ellenőri létszámra is. Az 1. szint tényezőihez tartozó számadatok forrásai: a Polgármesteri Hivatal Szervezeti és Működési Szabályzata, az Önkormányzat 2022. évi helyi költségvetési rendelete, és a Kft. 2021. évi mérlegbeszámolója.
* A C/1., C/1.a. sz. mellékletekben a 2. tényezői szinten a Polgármesteri Hivatal esetében a betöltött 2 fő ellenőri létszám az előző mellékletekben kalkulált ellenőri létszámokból képzett %-os érték 100 %-tól való eltérése a kiindulási érték ahhoz a szorzóhoz, amelyet önkormányzati szinten egy kalkulált belső ellenőri létszám kiszámításához használunk. Ez a szorzó 1,3, mivel az *„eltérés a számított ellenőri létszámtól %”* értéke mindkét mellékletben -20% alatti kategóriába esik.
* A C/2., C/2.a. sz. mellékletekben a 2. tényezői szinten a GAMESZ és az intézményhálózat esetében a betöltött 1,5 fő ellenőri létszám az előző mellékletekben kalkulált ellenőri létszámokból képzett %-os érték 100 %-tól való eltérése a kiindulási érték ahhoz a szorzóhoz, amelyet önkormányzati szinten egy kalkulált belső ellenőri létszám kiszámításához használunk. Ez a szorzó 1,3, mivel az *„eltérés a számított ellenőri létszámtól %”* értéke mindkét mellékletben -20% alatti kategóriába esik.
* A D. sz. mellékletben a Polgármesteri Hivatal kalkulált ellenőri létszáma – a GAMESZ és intézményhálózat viszonyszámokat figyelembe véve – 6, illetve 5 fő.
 A D/1. sz. mellékletben a Polgármesteri Hivatal kalkulált ellenőri létszáma – a GAMESZ és intézményhálózat, INTEGRIT-XX. Kft. viszonyszámokat figyelembe véve – 8, illetve 6 fő.
 A kalkulált létszám két mellékletbeni eltérését a B. mellékletek adatszámítási szempontjainak variációja okozza.

Az elmúlt években az éves ellenőrzési munkatervek kialakítása során az ellátandó feladatok és a rendelkezésre álló ellenőri létszám összhangjának megteremtésére törekedtünk, a jövőre nézve is hasonló szisztémával alakítjuk ki éves tevékenységünket.

Az Önkormányzat Jegyzőjével való egyeztetés alapján – figyelembe véve a Polgármesteri Hivatal és a GAMESZ belső ellenőri létszámát, az ellátandó önkormányzati és hivatali feladatokat – nem indokolt a Polgármesteri Hivatal jelenlegi belső ellenőri létszámának növelése.

Belső ellenőrök hosszú távú képzési terve

A Belső Ellenőrzési Egység munkatársainak biztosított a részvétele a központi szervek által szervezett kötelező és szabadon választott képzéseken, amely képzéseknek a szakmai munka fejlesztését kell szolgálnia.

A regisztrált belső ellenőrökkötelesek részt venni a meghatározott gyakorisággal tartott továbbképzéseken, ezzel biztosítva illetve fenntartva regisztráltságukat.

Hosszú távon el kell érni, hogy az ellenőrök a jogszabályi feltételeknek való szakmai képzettségének megléte mellett, biztosított legyen a folyamatos szinten tartás és továbbképzés lehetősége.

Konferenciákonvaló részvétel a témák aktualitásától függően, legalább évi egy alkalommal ajánlott a belső ellenőrök számára.

Minden belső ellenőr munkatárs számára biztosított az *Internet* hozzáférés lehetősége, ezért elvárás a különböző szakmai honlapok tanulmányozása, az új információk megismerése, hasznosítása.

Belső ellenőrök hosszú távú képzési témakörei:

A belső ellenőrzés képzési rendszere a szakmai, informatikai, uniós képzési, valamint egyéb oktatási és továbbképzési formákon és önképzésen alapul. A képzési rendszer keretében élni lehet a távoktatás formáival, eszközeivel is.

*Szakmai képzés:*

* az új típusúi ellenőrzési rendszerrel kapcsolatos alapvető ismereteket biztosító képzések,
* irányítás, felügyelet, ellenőrzés rendszerismeretek,
* az államháztartás új belső ellenőrzési rendszere,
* kontrollrendszer ismeretek,
* az ellenőrzési irányelvek, nemzetközi standardok, ellenőrzési módszertanok, ellenőrzési technikák,
* mintavételi módszerek, eljárások,
* helyi közszolgáltatási rendszerek, gazdálkodási rendszerek, intézményrendszer, - közigazgatási, szakmai ágazati aktualitások.

*Informatikai képzés:*

* informatikai stratégia, informatikai szabályozás,
* operációs rendszerek,
* adatbázis-kezelő alkalmazások,
* iratkezelő alkalmazások,
* e-közigazgatási és e-ügyintézési szolgáltatásokat támogató informatika rendszerek.

*Uniós ismeretek képzése:*

* EU intézményrendszer, támogatási rendszer,
* EU támogatások igénylése, kezelése, felhasználása.

*Minőségbiztosítási, irányítási rendszerekkel kapcsolatos képzés:*

* ISO rendszer;
* CAF rendszer,
* Ellenőrzési minőségbiztosítási rendszer.

*Egyéb oktatási és továbbképzési formák:*

* szakmai konferenciák,
* előadások, tanfolyamok,
* konzultációk.

*Önképzés keretében szakmai anyagok tanulmányozása:*

* belső ellenőrzési rendszerjogi alapjai, belső szabályanyag,
* közigazgatási, közszolgáltatási rendszerek jogi alapjai,
* módszertanok, eljárási technikák, ellenőrzési tapasztalatok tanulmányozása,
* ellenőrzési típusok módszerei, gyakorlati alkalmazásuk,
* ellenőrzési szervek vizsgálati tapasztalatainak tanulmányozása,
* uniós támogatások ellenőrzési tapasztalatai,
* vizsgálat lefolytatására felkészülés,
* adatgyűjtés, adatfeldolgozás módszertana,
* kockázatelemzés, kockázatkezelés.

A Bkr. 22. § (2) c) pontja szerint éves képzési terv alapján biztosított a belső ellenőrök szakmai ismereteinek szinten tartása, bővítése, illetve a jogszabályi változások megismerése és azok gyakorlatban történő alkalmazásának biztosítása. A belső ellenőrök kötelesek a már megszerzett ismereteiket naprakészen tartani, fejleszteni, a változásokból eredő követelményekkel azt összhangba hozni. Ennek érdekében 2 évente kötelesek szakmai továbbképzésen részt venni, és külön jogszabályban előírt esetekben vizsgát tenni.

1. **Eszközrendszer fejlesztésének stratégiája**

Cél:

* az ellenőrzési munka szakmai színvonalának emelése érdekében biztosítani az ehhez szükséges eszközrendszert – a jelenlegi fejlesztésével –, amelynek egyik legfontosabb alappillére az informatika;
* az ellenőrzési és elemzési feladatok ellátása és fejlesztése az informatikai támogatás maximalizálásával, elősegítve ezzel a belső szervezeti működést és bürokráciacsökkentést, a szervezeti innovációt az adatvédelem, biztonság és megbízhatóság szem előtt tartásával;
* az informatikai szolgáltatások és alkalmazások fejlesztése támogassa a szabályozott és szabályszerű munkavégzést, mindemellett ezek alkalmazása ne igényeljen magas szintű informatikai szaktudást felhasználói szinten;
* szervezeten belül szélesíteni a hivatalos iratok elektronikus kezelésének, tárolásának és hitelesítésének lehetőségét, hozzájárulva a szervezet bürokrácia csökkentési terveihez.

Tárgyi eszköz igény

A jelenlegi feladatellátáshoz szükséges tárgyi eszközök biztosítottak. A hosszú távú igények reális megfogalmazását, illetve az igények megvalósulását az Önkormányzat költségvetésében rendelkezésre álló erőforrások határozzák meg.

Szakirodalom beszerzése folyamatos, az igényekhez igazodik.

Az on-line hozzáférés a jogszabályokhoz az irodai munkahelyeken kívül is biztosított mobil-internet használatával.

Hosszú távú, folyamatos fejlesztési igény a technikai fejlődést követő számítógépes konfigurációk (hardverek és szoftverek) beszerzése.

Információs igény

A belső információs hálózatrészben kiépített. A különböző verbális kommunikációk szervezett formában (képviselő-testületi ülések, bizottsági ülések, apparátusi értekezletek, jegyzői stábülések, osztályértekezletek) rendszeresen és szükség szerinti gyakorisággal esetenként (munkaértekezletek, konzultációk) biztosítják az információ áramlását. Ezt a már kiépített és jól működő csatornát meg kell őrizni, fenn kell tartani hosszú távon is. Folyamatos fejlesztést igényel azonban az informatikai információs rendszer. Cél, hogy önkormányzati szinten integrált rendszer keretében az információ akkor, annak és ott álljon rendelkezésre, ahol, amikor és akinek arra szüksége van. Felhasználói, lekérdezői szinten minden kompetenciával rendelkező személynek hozzá kell férni a szükséges információk teljes köréhez.

A *külső* (társszervek*,* központi szervek) *információs hálózatához* való csatlakozás, közvetlen elérhetőségek többségében adottak, és folyamatos központi fejlesztés tapasztalható ezen a téren is.

**VI.**

**AZ ELLENŐRZÉS ÁLTAL VIZSGÁLT TERÜLETEK**

A központi irányítás/Kormányzat, és Önkormányzatunk által eszközölt jelentős szervezeti, szerkezeti változások, feladat racionalizálások befolyásolják a belső ellenőrzési fókusz kialakítását.

A stratégiai terv elkészítése során a kockázatelemzés mellett figyelembe vettük az Önkormányzat és a Polgármesteri Hivatal vezetésének elvárásait, igényeit, valamint számoltunk az előre nem látható, váratlan eseményekkel is.

Valamennyi körülményt mérlegelve az elkövetkezendő évek prioritásai:

* az Önkormányzat fenntartásában, működtetésében lévő költségvetési szervek rendszerellenőrzése (lehetőség szerint 2 - 3 évenkénti rendszerességgel);
* az Önkormányzat fenntartásában, működtetésében lévő költségvetési szervek ellenőrzése azokban az esetekben, amely évben/vagy lehetőség szerint az azt megelőző évben, amikor az intézmény vezetőjének megbízatása lejár [az adott év kockázatelemzése alapján kiválasztott intézmény(ek)];
* a többségi tulajdonban lévő gazdálkodó szervezet rendszerellenőrzése (lehetőség szerint 2 - 3 évenkénti rendszerességgel);
* Polgármesteri Hivatal belső ellenőrzése (évenként több alkalommal, az éves kockázatelemzések alapján meghatározott területeken);
* helyi nemzetiségi önkormányzatokkal kötött Megállapodás alapján a pénzügyi tevékenységük ellenőrzése;
* előre nem tervezhető, soron kívüli ellenőrzések a Képviselő-testület és/vagy az Önkormányzat/Polgármesteri Hivatal vezetése igényeinek, illetve a váratlan, rendkívüli helyzetnek megfelelően;
* tanácsadói tevékenység erősítése/növelése az Önkormányzat és a Polgármesteri Hivatal vezetése részére.

Budapest, 2022. november 9.

 Szabó Szilvia

 osztályvezető-helyettes